
A p r o b a t:
Nr. SC2014-30971/19.11.2014  
   



                         P R I M A R,
                                  NICOLAE ROBU
R E F E R A T

privind aprobarea schimbului de locuinţă dintre Dumescu Claudia Carmen și Regep Daniela,

 chiriaşe în blocurile construite de către A.N.L. destinate închirierii

Prin cererile nr. CT2014-5893/07.11.2014 şi CT2014-5892 numitele Dumescu Claudia Carmen, chiriaşă a ap.32 din str. Miloia bl.B1 sc.B în baza contractului de închiriere nr. 23/26.02.2009, respectiv Regep Daniela, chiriaşă a ap.21 din str. Miloia bl.B1 sc.A în baza contractului de închiriere nr.10/23.01.2008, solicită schimbul de locuinţe.

Precizăm că apartamentul deținut de Dumescu Claudia Carmen împreună cu  soțul și fiul minor al acestora este compus din 2 camere și dependințe, iar apartamentul deținut de Regep Daniela împreună cu soțul și cei 2 copii minori ai acestora este compus din 1 cameră și dependințe. Doamna Dumescu solicită acest schimb din motive financiare, chiria și taxele aferente apartamentului fiind mai mari la un apartament de 2 camere decât la unul de o cameră.

Art.1763 din Cod Civil defineşte schimbul ca fiind acel contract „prin care fiecare dintre părţi, denumite copermutanţi, transmite sau după caz, se obligă să transmită un bun pentru a dobândi un altul”. Dispoziţiile art.1763 Cod Civil se aplică pentru un dezmembrământ al proprietăţii respectiv posesia unui bun, precum şi pentru toate dezmembrămintele dreptului de proprietate. 

Întrucât dispoziţiile art.1763 Cod Civil, în cazul nostru se aplică doar pentru copermutarea posesiei, acordul pentru realizarea schimbului se dă de către administratorul bunului respectiv Consiliul Local al Municipiului Timisoara care potrivit art.1777 Cod Civil, în calitate de locator încheie un contract cu locatarul (coschimbaşul posesiei) prin care asigură folosinţa bunului pe o perioadă determinată în schimbul unui preţ denumit chirie. În acest sens, schimbul de locuinţe constituie o aplicare a contractului de schimb, prin care se transmite reciproc de către titularii contractelor de închiriere, dreptul de folosinţă a unei locuinţe.


Având în vedere cele de mai sus şi solicitările depuse de susnumitele, propunem aprobarea schimbului de locuinţă dintre Dumescu Claudia Carmen, chiriaşă a ap.32 din str. Miloia bl.B1 sc.B şi Regep Daniela chiriaşă a ap.21 din str. Miloia bl.B1 sc.A.

